stanford-oval/wikipedia huggingface dataset:
החזית הדמוקרטית לשחרור פלסטין
פעולות צבאיות > האינתיפאדה השנייה

במהלך האינתיפאדה השנייה, חזרה חוליות הטרור של הזרוע הצבאית של הארגון, גדודי ההתנגדות הלאומית, לפעול נגד כוחות צה"ל וישראלים בשטחי יהודה ושומרון ורצועת עזה, בעיקר ברצועת עזה, ובאזורי שכם ורמאללה. ב-25 באוגוסט 2001 התקיף הארגון מוצב של צה"ל ברצועת עזה וגרם ל-3 הרוגים ול-7 פצועים. באותה תקופה נעצרה בעיסאוויה חוליה של שישה חברי החזית הדמוקרטית שהואשמו בירי על ניידת משטרה שנסעה בכביש למעלה אדומים ב-29 ביולי 2001. במהלך שנת 2002 ביצעה חוליה של החזית הדמוקרטית שאורגנה על ידי הייתם ענתרי, שוטר במשטרה הפלסטינית, וחומשה על ידי אברהים עא קאדר מחמוד אבו חיג'לה, חבר המועצה הלאומית הפלסטינית מטעם החזית הדמוקרטית, ירי לעבר כלי רכב באזור בית אל ותכנון של פעולות נגד אנשי צבא ישראליים. באחת הפעולות, שניים מחברי החוליה נתפסו על ידי הרשות הפלסטינית ואבו חיג'לה דאג לשחרורם עוד באותו יום. הייתם ענתרי ואבו חיג'לה נעצרו על ידי השב"כ לקראת סוף שנת 2002 בדצמבר 2003, נהרגו 4 אזרחים ישראלים ונפצעו עשרות בפיגוע התאבדות בצומת גהה, אשר לטענת צה"ל בוצע על ידי מחבל שנשלח על ידי וג'די עזמי סבתי-ג'ודה, ראש החזית הדמוקרטית בשכם.
ב-15 באפריל 2008 נהרג איברהים עלבה, ראש ארגון החזית הדמוקרטית בצפון רצועת עזה, אשר היה מעורב בירי רקטות לעבר שטח ישראל וארגון חוליות מחבלים שניסו לחדור לישראל. במהלך מבצע עופרת יצוקה, עצר צה"ל פעיל של החזית הדמוקרטית שהיה מעורב בירי רקטות נגד ישראל ואחסן בביתו אמצעי לחימה.
לאחר פיגועי 11 בספטמבר נתקבלה הודעה אנונימית לעיתון באבו דאבי שהחזית הדמוקרטית עומדת מאחורי התקיפות, אולם אנשי הארגון הכחישו זאת באופן גורף והתפיסה המקובלת היום היא שאין להם קשר לפיגועים אלו, הנוגדים את דרך הפעולה של הארגון.
פעולות צבאיות > לאחר האינתיפאדה השנייה

עיקר פעילות הזרוע הצבאית של הארגון מתבצעת בשטחי יהודה ושומרון ורצועת עזה. באזורי יו"ש פעילי הזרוע מבצעים פיגועים כנגד מטרות ישראליות ומשתתפים באירועי הפרות סדר, יידוי אבנים וירי לעבר כוחות הביטחון הפועלים בשטחים. בנוסף, פעילי הזרוע הצבאית ברצועה משתתפים באופן כמעט קבוע בסבבים מול ישראל. פעילות זאת באה לידי ביטוי בירי תלול מסלול לעבר מדינת ישראל.
באפריל 2023 ירה מספר רקטות לעיר אשקלון.
באוקטובר 2023 הודיע ארגון הטרור כי מחבליו השתתפו במתקפת הפתע על ישראל בשבעה באוקטובר מהרגע הראשון, פגעו בבסיסי צה"ל, ושבעה מחבלים מהארגון נהרגו. וכי כוחותיו בעזה ממשיכים להילחם ולירות רקטות על יישובי ישראל. לטענת הדובר אנשיו לא פגעו באזרחים. אך בערוץ אל-מיאדין דיווחו כי הארגון השתתף בפועל במעשי הטבח ביישובים בארי, כפר עזה ובכיסופים, ובכך הראו את אחדותם עם שאר הארגונים.
ב-19 בפברואר 2024 הכריז דובר הארגון אבו חאלד כי נהרגו עד כה 37 מפעילי הארגון בעימותים ישירים עם כוחות צה"ל ברצועת עזה, מ-7 באוקטובר עד 19 בפברואר הוציא ארגון הטרור יותר מ-400 פעולות, כולל 100 עימותים חמושים עם כוחות ישראליים, ירי ל-25 כלי רכב, הרג 5 חיילי צה"ל, ירי 110 רקטות, הכוונת 160 עמדות עם מרגמות והפלת מל"טים ישראלים.
ראו גם

האיחוד הדמוקרטי הפלסטיני - מפלגה שפרשה ממפלגת החזית הדמוקרטית בשנת 1990.
הערות שוליים

↑  אפרת וייס, נעצרה חוליה של החזית הדמוקרטית בירושלים, באתר ynet, 8 באוקטובר 2001
↑  ראש החזית הדמוקרטית ברמאללה הודה במהלך חקירתו בהכוונת פעילות צבאית שכללה ביצוע פיגועים כנגד יעדים אזרחיים וצבאיים באזור רמאללה, 23 בפברואר 2003, אתר משרד ראש הממשלה
↑  חנן גרינברג ואפרת וייס, עזה: מחבל שחה אל חופי ישראל ונורה למוות, באתר ynet, 10 בנובמבר 2004
↑  עלי ואקד, עזה: חוסל ראש הזרוע הצבאית בחזית הדמוקרטית, באתר ynet, 15 באפריל 2008
↑  עמ"ם 886/10 ואיל עבדאללה עתאמנה נ' מדינת ישראל, ניתן ב־2 במרץ 2010
↑  Statement on the Air Attacks in New York and Washington, D.C., the International Socialist Organization, September 12, 2001
↑  كتائب المقاومة الوطنية - قوات الشهيد عمر القاسم, Telegram
↑  נורית יוחנן, ההודאה החריגה של איש החזית הדמוקרטית: "כוחותינו השתתפו בטבח ב-7 באוקטובר", באתר כאן – תאגיד השידור הישראלי, 28 בדצמבר 2023
↑  לוחמי אל-קסאם פועלים נגד צה"ל בשבע חזיתות מחוץ לעזה: הצהרה בערוץ אל-מיאדין הלבנוני, 7 באוקטובר 2023
↑  الحرية-مجلة التقدميين العرب على الانترنت, الناطق العسكري أبو خالد، المتحدث بإسم «قوات الشهيد عمر القاسم»: نفذ مقاتلونا خلال معركة طوفان الأقصى مايزيد عن (400) مهمة عسكرية وشملت:, مجلة التقدميين العرب على الانترنت
| --- | --- |
בקרת זהויות :  NLI: 987007263263005171  GND: 503417-6  LCCN: n81009404  VIAF: 266796545   WorldCat (עם VIAF): 266796545 
דגל החזית הדמוקרטית לשחרור פלסטין
סמל גדודי ההתנגדות הלאומית
רצח אבי ואביטל ולנסקי

| חלק מהאינתיפאדה השנייה |
| --- | --- |

אנדרטת ההנצחה לזוג ולנסקי במקום הרצח
 תאריך:  5 באוגוסט 2002
 מקום:  לובאן א-שרקיה
 קואורדינטות:  32°04′22″N 35°12′36″E﻿ / ﻿32.07275°N 35.21°E﻿ / 32.07275; 35.21
 סוג:  פיגוע ירי
 נשק:  רובה
 הרוגים:  2 יהודים
 פצועים:  1
 מבצע:  3 מחבלים פלסטינים
 מניע:  לאומני
  (למפת גוש דן מוגדלת) רצח אבי ואביטל ולנסקי(למפת גוש דן רגילה) רצח אבי ואביטל ולנסקי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רצח אבי ואביטל ולנסקי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רצח אבי ואביטל ולנסקי
 
רצח אבי ואביטל ולנסקי הוא פיגוע ירי וטרור פלסטיני שאירע ב-5 באוגוסט 2002, כ"ז באב ה'תשס"ב, בכביש 60 בפאתי הכפר לובאן א-שרקיה שבשומרון, בו נרצחו בני הזוג אברהם ואביטל ולנסקי, ואחד מבניהם נפצע.
רקע

יום ה-4 באוגוסט 2002, יום קודם לרצח, היה רווי פיגועי רצח שיזמו מחבלים פלסטינים: הפיגוע בקו 361 בצומת מירון (2002) בו נרצחו תשעה ועשרות נפצעו, פיגוע ירי בשער שכם בירושלים בו נרצחו המאבטח אמיתי יקותיאל ועובר האורח נזיל עוויסאת, פיגוע ירי בין אבני חפץ לענב בו נפצע חייל באורח קשה ושניים קל, פיגוע מטען חבלה בין בית אל לדולב בו נפצעו שלושה חיילים באורח קשה ואחד קל, ועוד. כן נפצעו שלושה חיילים במהלך לחימה בקסבה של שכם.
הפיגוע

בליל כ"ז באב ה'תשס"ב, ה-5 באוגוסט 2002, בלילה שבין יום ראשון לשני סמוך לאחר חצות, נסעו בני הזוג אבי ואביטל ולנסקי בכביש 60, בדרכם מבית הורי אביטל במושב תקומה אל ביתם ביישוב עלי. במושב האחורי של מכוניתם ישבו שני ילדיהם הקטנים, יגאל שהיה אז בן שלוש, ונדב שהיה אז בן שמונה חודשים. אביטל הייתה בחודש השישי להיריונה.
סמוך לשעה 00:40 הגיעו בני המשפחה אל פאתי הכפר הערבי לובאן א-שרקיה הסמוך לכביש 60. שם, במרחק כשישה מטרים סמוך לכביש, ארבה חוליית מחבלים פלסטינים למכוניות בהן נוסעים יהודים. המחבלים הרוצחים פתחו לעבר הרכב באש באמצעות שני כלי נשק מסוג AK-47 (קלשניקוב) והרגו במקום את שני ההורים אבי ואביטל. שלושה קליעים חדרו לגופו של הילד יגאל ופצעו אותו. רכב צה"לי עבר במקום מיד לאחר מכן וכשהגיע ברחו הרוצחים מהמקום באמצעות מכונית. צוותי חילוץ שהגיעו למקום טיפלו בילד הפצוע ופינו אותו בג'יפ צבאי ובאמבולנס לבית החולים הדסה עין כרם.
אברהם יצחק ולנסקי, בן 29, היה בוגר תלמוד תורה מורשה, אברך בישיבת הר המור וסטודנט, וכן קצין בחיל השריון במילואים. הוא בנו של הרב עודד ולנסקי, וצאצא של הרב אברהם שלמה זלמן צורף, האדם הראשון שהוכר כחלל פעולות איבה. אביטל יוכבד ולנסקי (לבית למפרט) הייתה מורה ביישובים עלי ושילה. בני הזוג היו ממקימי "שכונת היובל" ביישוב עלי.
הפיגוע > חוליית המחבלים

שלושת הרוצחים, חברי חוליית תנזים של ארגון הטרור פת"ח הפועל תחת הארגון לשחרור פלסטין (אש"ף) אשר הוקמה ביולי 2002, הם הייתם קאק, בלאל פתאח ואחמד מאדי. השניים האחרונים ביצעו את הירי. בתקופה שקדמה לרצח ביצעו השלושה כמה פיגועי ירי באזור. אחד מחברי החוליה ירה לעבר חיילי צה"ל בגבעת האנטנה סמוך לאריאל, אולם כשל.
כמו כן, בליל 24 ביולי 2002 ירו חברי החוליה לעבר רכב ישראלי אשר נסע בכביש עוקף רמאללה, סמוך לכפר לובן א-שרקייה, באמצעות שני רובי קלצ'ניקוב. ברכב נסעו ראם ותחייה מלמד, תושבי היישוב הר ברכה. הנהג, ראם מלמד, נפגע מהירי והמכונית התנגשה במעקה הבטיחות. התחמושת של המחבלים תמה והם עזבו את המקום.
לאחר הפיגוע

במהלך היום שלאחר הפיגוע הובאו למנוחות הנרצחים. הלוייתם החלה בישיבת הר המור בירושלים, בה למד אברהם ולנסקי ובה מלמד אביו הרב עודד ולנסקי, ונחתמה בבית העלמין הר המנוחות. בין המספידים בלויה היה השר נתן שרנסקי, הראשון לציון הרב אליהו בקשי דורון, הרב הצבאי הראשי ישראל וייס, הרב מרדכי שטרנברג ועוד. בני המשפחה ביקשו לקבור את הנרצחים בבית עלמין צבאי, אולם הבקשה נדחתה. בשנים שלאחר מכן גדלו שני הילדים בבית סבם וסבתם, הורי אמם.
לאחר הפיגוע הפיצו שלושת אנשי החוליה כרוזים בהם קיבלו אחריות לירי מטעם גדודי חללי אל-אקצא של ארגון הטרור פת"ח. זמן קצר לאחר הפיגוע נעצרו שלושת הרוצחים המחבלים באזור הכפר לובן א-שרקייה, כשהם נערכים לבצע פיגוע ירי נוסף. באוקטובר 2002 הרס צה"ל את בית המחבל הרוצח בעיירה סלפית. באוגוסט 2003 גזר בית המשפט הצבאי יהודה שבמחנה עופר שני מאסרי עולם ועוד 25 שנות מאסר על חברי החוליה. באפריל 2003 נידונו למאסרי עולם גם אחמד אסלים וחוסאם חלבי, אשר היו אף הם חברי החוליה. אסלים וחלבי סוכמו לשחרור במסגרת עסקת החטופים השנייה.
הנצחה

לזכרם של בני הזוג ולנסקי הוקם בית הכנסת "אהל אב"יטל" בשכונת היובל ביישוב עלי בו התגוררו, "ספריית אב"יטל" בבית ספר מקומי, ובניין במכללת חמדת הדרום. כמו כן בית הכנסת במושב תקומה נקרא אף הוא "אהל אב"יטל" על שמם.
כן שופץ וטופח לזכרם מעיין הגבורה הסמוך ליישוב.
במקום הפיגוע בכביש 60 הוקמה אנדרטה לזכר בני הזוג.
הערות שוליים

↑  אפרת וייס, 2 הרוגים בפיגוע ירי בשער שכם, באתר ynet, 4 באוגוסט 2002
↑  פליקס פריש ואפרת וייס, 4 פצועים קשה בשני פיגועים בשטחים, באתר ynet, 4 באוגוסט 2002
↑   רצח אבי ואביטל ולנסקי, סרטון  באתר יוטיוב (אורך: 1:25)
↑   רצח אבי ואביטל ולנסקי, סרטון  באתר יוטיוב (אורך: 23:19)
1 2  בני הזוג וולנסקי נטמנו בירושלים, באתר וואלה, 5 באוגוסט 2002
1 2  מאת יאיר שלג, הסבתא רוצה לגדל את הנכדים היתומים, באתר הארץ, 6 באוגוסט 2002
↑  קרובי הזוג ביקשו קבורה צבאית; משרד הביטחון סירב, באתר הארץ, 6 באוגוסט 2002
↑  צה"ל הרס את ביתו של המחבל שהרג את בני הזוג וולנסקי מהתנחלות עלי, באתר וואלה, 9 באוקטובר 2002
↑  פליקס פריש, מאסרי עולם ו-25 שנות מאסר לרוצחי הזוג וולנסקי, באתר ynet, 27 באוגוסט 2003
↑  פ 3065/03 תובע צבאי נ' אחמד קאדר אבראהים אסלים, חוסאם קאדר אחמד חלבי
↑  פרסום לציבור בעניין שחרור אסירים ועצירים בטחוניים במסגרת מתווה לשחרור חטופים, באתר משרד המשפטים
↑  חנוכת בניין לזכר אבי ואביטל וולנסקי הי"ד בחמדת הדרום, באתר ערוץ 7, 5 בפברואר 2020
שלט ההנצחה לאב"י ואביטל ולנסקי בבית הכנסת בתקומה בה גדלה אביטל.
תסמונת חידוש הזנה

| --- | --- |

 תחום:  תזונה 
 קישורים ומאגרי מידע
 MeSH:  D055677
 
תסמונת חידוש הזנה (Refeeding Syndrome) היא תסמונת המתבטאת בסיבוכים מטבוליים וקליניים, המתרחשים בעקבות הזנה מהירה ועודפת לאחר מצב הרעבה או צום ממושך. התופעות שעלולות להתרחש כוללות בין השאר יתר לחץ דם, בצקות, כבד שומני, אי ספיקת לב, סיבוכים נוירולוגיים ואף מוות. התסמונת מתרחשת 24–72 שעות לאחר תחילת ההזנה.
התהליך הפיזיולוגי

בזמן צום או רעב יש ירידה בהפרשת האינסולין בגוף וכן ירידה בפעילות משאבות נתרן-אשלגן. נוצר מחסור של מים, ויטמינים ומינרלים. כאשר ההזנה מתחדשת, הגלוקוז נספג מהמעיים לדם, וכתגובה לכך מופרש אינסולין. האינסולין מכניס את הגלוקוז, אשלגן, מגנזיום וזרחן לתאי הגוף, והרמה שלהם בדם יורדת. זהו מצב מסוכן שיכול לגרום לתסמיני התסמונת. כדי לשמור על הלחץ האוסמוטי הגוף מתחיל באצירה של נתרן ונוזלים. בנוסף, הפעלה מחדש של המסלולים המטבוליים הקשורים בפחמימות מעלה את דרישת הגוף לתיאמין, קופקטור הנחוץ לפעילות אנזימים בתא.
אוכלוסיית סיכון

אנשים שנמצאים בסיכון לפתח את התסמונת הם אנשים שהיו במצב הרעבה או צום ממושך. ביניהם:
לוקים באנורקסיה נרבוזה
קשישים
חולים במצב של תת תזונה
חולים אונקולוגיים
חולים במחלות הפוגעות במערכת העיכול
אלכוהוליסטים
פדויי שבי וחטיפה
שובתי רעב
שבויים ואסירים שהיו ללא תנאים ראויים ופיקוח תזונתי
טיפול

כדי למנוע את תסמונת חידוש ההזנה, יש לאתר את החולים שנמצאים בסיכון לפתח את התסמונת. לאחר מכן יש להתחיל את ההזנה באופן הדרגתי, כך שבהתחלה נותנים כמויות מזון קטנות ומעלים בהדרגה. לרוב יש לתת תוספת של תיאמין. במידה ויש חסר בזרחן, אשלגן או מגנזיום יש לתת תוסף שלהם לפני תחילת ההזנה. במשך ההזנה יש להעלות בהדרגה את כמות המזון תוך ניטור הרמות של האלקטרוליטים בדם ונתינת תוסף במידת הצורך. לאחר שהחולה מתייצב יש להמשיך בהדרגה עד לכמויות המזון הרגילות.
ראו גם

מחקר הרעב בגטו ורשה
לקריאה נוספת

L.V.R. Khan.J.Ahmed.S.Khan, J.MacFie, "Refeeding Syndrome: a Literature Review", Gastroenteroi Res Pract, 2011
הערות שוליים

↑  Elissa Rosen, Neeru Bakshi, Ashlie Watters, Hugo R. Rosen, Philip S. Mehler, Hepatic Complications of Anorexia Nervosa, Digestive Diseases and Sciences 62, 2017-11, עמ' 2977–2981 doi: 10.1007/s10620-017-4766-9 (באנגלית)
↑  זה המזון הראשון שיקבלו החטופות ששבות לארץ, באתר וואלה, 19 בינואר 2025
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גירוש שד מעיוור ואילם

"גירוש שד מעיוור ואילם" מאת ג'יימס טיסו, סוף המאה ה-19
גירוש שד מאדם עיוור ואילם וריפויו הוא אחד מהנסים של ישו בבשורות. הוא מופיע בבשורת מתי י"ב: 22–32, בשורת לוקס י"א: 14–23 ובבשורת מרקוס ג': 20–30.
סיפור גירוש השד

על פי הבשורות, ישו גירש שדים מאדם שהיה אחוז שדים וגם ריפא אותו מעיוורון ומאילמות, כך לאחר נס הריפוי וגירוש השדים, אותו אדם היה מטוהר מן השד וגם יכול היה לראות ולדבר. הקהל שצפה בכך נדהם ונוכחים מהמוני העם אמרו: "האם יכול להיות שהוא (ישו) הוא בן דוד?" ברמז לכך שהוא כנראה המשיח.
אך כאשר הפרושים שמעו זאת, הם אמרו בחוסר אמונה וביטול: "רק על ידי בעל זבול, שר השדים, הוא מגרש את השדים."
בתגובה לכך עונה להם ישו:
"כל ממלכה המחולקת כנגד עצמה תיהרס, וכל עיר או בית המחולק כנגד עצמו לא יחזיקו מעמד. אם השטן מגרש את השטן, הרי הוא חלוק כנגד עצמו. כיצד אם כן יכולה לעמוד ממלכתו? ואם אני מגרש שדים על ידי בעל זבול, על ידי מי בניכם מגרשים אותם? לכן הם יהיו אלה שישפטו אתכם. אלא שאם על ידי אצבע אלוהים אני מגרש שדים, אזי מלכות אלוהים כבר נמצאת בקרבכם" (בשורת מתי י"ב: 25-28).
"ואני שואל אתכם כיצד יכול מישהו יכול להיכנס לביתו של איש גיבור ולשדוד ולבזוז את רכושו מבלי להשתלט עליו ולכפות אותו תחילה? הרי רק לאחר שהתגבר על הגיבור הוא יוכל לבזוז את ביתו."
"כל מי שלא עומד לצדי בעצם פועל נגדי, ומי שלא אוסף איתי (כלומר אינו תורם ואף מפריע לאמונה ולתשובה לאלוהים) מפזר. ולכן אני אומר לכם, יסלחו לכם על כל חטא וגדוף כלפי בני אדם, אך חילול השם על ידי גידוף רוח הקודש לא יסלח לאיש. כל מי שמדבר דבר כנגד בן האדם (כנגד ישו עצמו) ייסלח לו, אך כל מי שמדבר נגד רוח הקודש לא ייסלח לו, לא בעולם הזה ולא בעולם הבא."
הציטוט מהבשורות > בשורת מתי

22 אָז הוּבָא אֵלָיו אִישׁ עִוֵּר וְאִלֵּם אֲשֶׁר אֲחָזוֹ שֵׁד וַיִּרְפָּאֵהוּ וַיְדַבֵּר הָאִלֵּם וְגַם רָאָה׃ 23 וַיִּתְמְהוּ כָּל־הֲמוֹן הָעָם וַיֹּאמְרוּ הֲכִי זֶה בֶן־דָּוִד׃ 24 וַיִּשְׁמְעוּ הַפְּרוּשִׁים וַיֹּאמְרוּ אֵין זֶה מְגָרֵשׁ אֶת־הַשֵׁדִים כִּי אִם־עַל־יְדֵי בַעַל זְבוּל שַׂר הַשֵׁדִים׃ 25 וְיֵשׁוּעַ יָדַע אֶת־מַחְשְׁבוֹתָם וַיֹּאמֶר אֲלֵיהֶם כָּל־מַמְלָכָה הַנֶּחֱלָקָה עַל־עַצְמָהּ תֵּחָרֵב וְכָל־עִיר וָבַיִת הַנֶּחֱלָקִים עַל־עַצְמָם לֹא יִכּוֹנוּ׃ 26 וְהַשָּׂטָן אִם־יְגָרֵשׁ אֶת־הַשָּׂטָן נֶחֱלָק עַל־עַצְמוֹ וְאֵיכָכָה תִכּוֹן מַמְלַכְתּוֹ׃ 27 וְאִם־אֲנִי מְגָרֵשׁ אֶת־הַשֵׁדִים בְּבַעַל־זְבוּל בְּנֵיכֶם בְּמִי יְגַרֲשׁוּ אֹתָם עַל־כֵּן הֵמָּה יִהְיוּ שֹׁפְטֵיכֶם׃ 28 וְאִם בְּרוּחַ אֱלֹהִים אֲנִי מְגָרֵשׁ אֶת־הַשֵׁדִים הִנֵּה הִגִּיעָה אֲלֵיכֶם מַלְכוּת הָאֱלֹהִים׃ 29 אוֹ אֵיךְ יוּכַל אִישׁ לָבוֹא לְבֵית הַגִּבּוֹר וְלִגְזֹל אֶת־כֵּלָיו אִם־לֹא יֶאֱסֹר בָּרִאשׁוֹנָה אֶת־הַגִּבּוֹר וְאַחַר יִשְׁסֶה אֶת־בֵּיתוֹ׃ 30 כָּל אֲשֶׁר אֵינֶנּוּ אִתִּי הוּא לְנֶגְדִּי וַאֲשֶׁר אֵינֶנּוּ מְכַנֵּס אִתִּי הוּא מְפַזֵּר׃ 31 עַל־כֵּן אֲנִי אֹמֵר לָכֶם כָּל־חֵטְא וְגִדּוּף יִסָּלַח לָאָדָם אַךְ־גִּדּוּף הָרוּחַ לֹא יִסָּלַח לָאָדָם׃ 32 וְכֹל אֲשֶׁר יְדַבֵּר דְּבַר חֶרְפָּה בְּבֶן־הָאָדָם יִסָּלַח לוֹ וְהַמְחָרֵף אֶת־רוּחַ הַקֹּדֶשׁ לֹא יִסָּלַח לוֹ לֹא־בָעוֹלָם הַזֶּה וְלֹא־לָעוֹלָם הַבָּא׃
הציטוט מהבשורות > בשורת לוקס

4 וַיְהִי הַיּוֹם וַיְגָרֶשׁ שֵׁד וְהוּא אִלֵּם וַיְהִי כַּאֲשֶׁר יָצָא הַשֵּׁד וַיְדַבֵּר הָאִלֵּם וַיִּתְמְהוּ הָעָם׃ 15 וְיֵשׁ מֵהֶם אֲשֶׁר אָמְרוּ בְּבַעַל־זְבוּל שַׂר הַשֵּׁדִים הוּא מְגָרֵשׁ אֶת־הַשֵּׁדִים׃ 16 וְיֵשׁ אֲשֶׁר נִסּוּהוּ וַיִּשְׁאֲלוּ מִמֶּנּוּ אוֹת מִן־הַשָּׁמָיִם׃ 17 וְהוּא יָדַע אֶת־מַחְשְׁבוֹתָם וַיֹּאמֶר אֲלֵיהֶם כָּל־מַמְלָכָה הַנֶּחֱלָקָה עַל־עַצְמָהּ תֵּחָרֵב וּבַיִת עַל־בַּיִת יִפֹּל׃ 18 וְגַם־הַשָּׂטָן אִם־נֶחֱלַק עַל־עַצְמוֹ אֵיכָכָה תִּכּוֹן מַמְלַכְתּוֹ כִּי אֲמַרְתֶּם שֶׁבְּבַעַל־זְבוּל מְגָרֵשׁ אֲנִי אֶת־הַשֵּׁדִים׃ 19 וְאִם־אֲנִי מְגָרֵשׁ אֶת־הַשֵּׁדִים בְּבַעַל־זְבוּל בְּנֵיכֶם בְּמִי הֵם מְגָרֲשִׁים אֹתָם עַל־כֵּן הֵמָּה יִהְיוּ שֹׁפְטֵיכֶם׃ 20 וְאִם־בְּאֶצְבַּע אֱלֹהִים מְגָרֵשׁ אֲנִי אֶת־הַשֵּׁדִים הִנֵּה הִגִּיעָה אֲלֵיכֶם מַלְכוּת הָאֱלֹהִים׃ 21 כְּשֶׁהַגִּבּוֹר שֹׁמֵר אֶת־חֲצֵרוֹ וְנִשְׁקוֹ עָלָיו שָׁלוֹם יִהְיֶה רְכוּשׁוֹ׃ 22 וְאִם־יָבוֹא עָלָיו חָזָק מִמֶּנּוּ וּתְקָפוֹ יִשָּׂא מִמֶּנּוּ אֶת־נִשְׁקוֹ אֲשֶׁר בָּטַח־בּוֹ וְאֶת־מַלְקֹחוֹ יְחַלֵּק׃ 23 כֹּל אֲשֶׁר אֵינֶנּוּ אִתִּי הוּא לְנֶגְדִּי וַאֲשֶׁר אֵינֶנּוּ מְכַנֵּס אִתִּי הוּא מְפַזֵּר׃
הציטוט מהבשורות > בשורת מרקוס

בבשורת מרקוס לא מופיע סיפור גירוש השד מהעיוור ואילם, אולם קיימת חזרה על הקטע שבו הסופרים (או הפרושים) מטילים ספק ביכולת הנסית של ישו שבאה מאלוהים ומייחסים את היכולת הזאת לגרש שדים לשר השדים ובעל זבול. תשובתו של ישו על כך גם היא נזכרת בקטע הזה.
וְ20 וַיָּבֹאוּ הַבָּיְתָה וַיּוֹסֶף הֲמוֹן עָם לְהִתְאַסֵּף עַד כִּי־לֹא יָכְלוּ אַף לֶאֱכָל־לָחֶם׃ 21 וַיִּשְּׁמְעוּ קְרוֹבָיו וַיֵּצְאוּ לְהַחֲזִיק בּוֹ כִּי אָמְרוּ יָצָא מִדַּעְתּוֹ׃ 22 וְהַסּוֹפְרִים אֲשֶׁר יָרְדוּ מִירוּשָׁלַיִם אָמְרוּ בַּעַל־זְבוּל בּוֹ וְעַל־יְדֵי שַׂר־הַשֵּׁדִים הוּא מְגָרֵשׁ אֶת־הַשֵּׁדִים׃ 23 וַיִּקְרָא אוֹתָם אֵלָיו וַיְדַבֵּר לָהֶם בִּמְשָׁלִים לֵאמֹר אֵיךְ יוּכַל הַשָׂטָן לְגָרֵשׁ הַשָׂטָן׃ 24 וְאִם־נֶחְלְקָה מַמְלָכָה עַל־עַצְמָהּ לֹא־תוּכַל לַעֲמֹד הַמַּמְלָכָה הַהִיא׃ 25 וּבַית אִם־נֶחֱלַק עַל־עַצְמוֹ לֹא־יוּכַל לַעֲמֹד הַבַּיִת הַהוּא׃ 26 וְאִם־הַשָׂטָן יִתְקוֹמֵם אֶל־עַצְמוֹ וְנֶחֱלָק לֹא־יוּכַל לַעֲמֹד כִּי־בָא קִצּוֹ׃ 27 אֵין אִישׁ יָכֹל לָבוֹא לְבֵית הַגִּבּוֹר וְלִגְזֹל אֶת־כֵּלָיו אִם־לֹא יֶאֱסרֹ בָּרִאשׁוֹנָה אֶת־הַגִּבּוֹר וְאַחַר יִשְׁסֶה אֶת־בֵּיתוֹ׃ 28 אָמֵן אֹמֵר אֲנִי לָכֶם כִּי כָל־הָחֲטָאִים יִסָּלְחוּ לִבְנֵי אָדָם וְכָל־הַגִּדּוּפִים אֲשֶׁר יְגַדֵּפוּ׃ 29 אַךְ הַמְגַדֵּף אֶת־רוּחַ הַקֹּדֶשׁ אֵין־לוֹ סְלִיחָה לְעוֹלָם כִּי־עֲוֹנוֹ יִשָׂא לָנֶצַח׃ 30 כִּי־הֵמָּה אָמְרוּ רוּחַ טֻמְאָה בּוֹ׃ 31 וַיָּבֹאוּ אִמּוֹ וְאֶחָיו וַיַּעַמְדוּ מִחוּץ וַיִּשְׁלְחוּ אֵלָיו לִקְרֹא לוֹ׃
פרשנות

ישו מזהיר את שומעיו כי אין סליחה לא בעולם הזה ולא בעולם הבא למי שמגדף את רוח הקודש או במילים אחרות למי שמחלל את שם אלוהים. הוא בהחלט אומר שמי שמגדף אותו עצמו (את ישו) כבן אדם, ייסלח לו. אך לא ייסלח למי שמייחס את גבורתו של ישו לעשיית נסים לרבות גירוש שדים ברוח הקודש לבעל זבול, או למי שמכונה שר העולם הזה, או השטן, אדם כזה מחלל את שם אלוהים ואת רוח קודשו. ולכאלה אין סליחה לא בעולם הזה ולא בעולם הבא.
ראו גם

גירוש שדים
ישו
הברית החדשה
הנסים של ישו
משלי ישו
הערות שוליים

↑  Matthew by David L. Turner (Apr 15, 2008) ISBN 0801026849 page 320
↑  "Biblegateway Matthew 12:22-32". Biblegateway.com. נבדק ב-2018-04-18.
↑  "Biblegateway Luke 11:14-23". Biblegateway.com. נבדק ב-2018-04-18.
↑  "Biblegateway Mark 3:20-30". Biblegateway.com. נבדק ב-2018-04-18.
שלמה הבלין

ערך זה עוסק בפיזיקאי. אם התכוונתם לסבו, ראש ישיבת תורת אמת, ראו .
| --- | --- |

שלמה הבלין, 2013
 לידה:  21 ביולי 1942 (בן 82) ז' באב תש"ב ירושלים, פלשתינה (א"י) 
 ענף מדעי:  פיזיקה
 מקום מגורים:  ישראל
 מוסדות:  אוניברסיטת בר-אילן 
 תלמידי דוקטורט:  ראובן כהן 
 פרסים והוקרה
 בת זוג:  חוה לבית אדלר
 מספר צאצאים:  4 
 havlin.ph.biu.ac.il
 תרומות עיקריות
 גילוי תבניות מיוחדות בשרשראות ה-DNA  מחקר שחשף כי רעידות אדמה יוצרות תבניות סטטיסטיות  מודל מתמטי להבנת תופעות הווירוסים ברשת  פרסום בכתב העת Nature של התורה שאיפשרה לחקור את השפעות האינטראקציה בין רשתות על יציבותן
 
שלמה הַבְלִין (נולד בז' באב תש"ב, 21 ביולי 1942) הוא פיזיקאי ישראלי, פרופסור אמריטוס במחלקה לפיזיקה באוניברסיטת בר-אילן. לשעבר דקאן הפקולטה למדעים מדויקים באוניברסיטת בר-אילן ונשיא האגודה הישראלית לפיזיקה. חתן פרס ישראל בתחום חקר הפיזיקה והכימיה (תשע"ח).
ביוגרפיה

שלמה הבלין נולד בירושלים ליונה ודוד הבלין. נקרא על שם סבו הרב שלמה זלמן הבלין, מייסד וראש ישיבת תורת אמת. השלים תואר שני בפיזיקה באוניברסיטת תל אביב בהצטיינות ותואר שלישי בפיזיקה, בהצטיינות יתרה, באוניברסיטת בר-אילן. עבודת הדוקטורט שלו עסקה בפיזיקה סטטיסטית. בשנת 1973 מונה למרצה במחלקה לפיזיקה באוניברסיטת בר-אילן, בשנת 1977 עלה לדרגת מרצה בכיר, בשנת 1982 מונה לפרופסור חבר ובשנת 1984 מונה לפרופסור מן המניין. בשנים 1984–1988 היה ראש המחלקה לפיזיקה באוניברסיטה זו. בשנים 1999-2001 היה דיקן הפקולטה למדעים. בשנים 1996-1999 היה נשיא האגודה הישראלית לפיזיקה. היה מנהל צוות הפיתוח של התוכנית "לדעת מדע בשנות 2000", שפיתחה לתלמידי תיכון יחידות לימוד במדע עכשווי ובין תחומי.
פרסם למעלה-700 מאמרים בכתבי עת מובילים אשר זכו לציטוטים רבים ביותר. בין מחקריו הבולטים:
בשנת 1992, במאמר שפורסם ב-Nature, גילה פרופ' הבלין תבניות מיוחדות בשרשראות ה-DNA. תבניות אלו הביאו בשנים שלאחר מכן להבנת תפקודם של חלקים גדולים ב-DNA שנחשבו בעבר כלא מתפקדים.
עמד בראש מחקר, בשיתוף עם עמיתים מישראל ומגרמניה, שחשף כי רעידות אדמה יוצרות תבניות סטטיסטיות, שבעזרתן ניתן לשפר את יכולת החיזוי של חזרתן. המחקר פורסם בשנת 2005 בכתב העת Physical Review Letters של האגודה האמריקאית לפיזיקה.
בשנת 2009 פרסם מאמר בכתב העת "Science" שבו הציע, באמצעות מודל מתמטי שיצר להבנת תופעות הווירוסים המתרחשות ברשת מחשבים, את בלימת התפוצה של וירוסי הסלולר.
נשוי לחוה לבית אדלר ולהם שתי בנות ושני בנים. וכן 22 נכדות ונכדים.
בן דודו, הוא חוקר התלמוד פרופ' שלמה זלמן הבלין.
פרסים והוקרה

פרופ' הבלין זכה להוקרה אקדמית רבה ולפרסים אחדים, בהם:
בשנת 2009 הוענק לו פרס ויצמן למחקרים במדעים מדויקים (יחד עם פרופ' צבי מזא"ה מבית הספר לפיזיקה ואסטרונומיה באוניברסיטת תל אביב). הפרס הוענק לו "על תרומתו הייחודית להבנת דינמיקה במערכות לא מסודרות וברשתות מורכבות, ועל פיתוח מודלים לתופעות כיול בטבע".
זכה בפרס רוטשילד במדעי הפיזיקה לשנת ה'תשע"ד.
מחקריו של פרופ' הבלין בשנות ה-2000 פרצו דרכים מתמטיות חדשות בתחום הרשתות שהביאו לפעילות מחקרית בין תחומית ענפה. בשנת 2010 הוא פרסם בכתב העת Nature את התורה שאיפשרה לחקור את השפעות האינטראקציה בין רשתות על יציבותן. בשנת 2010 הוענק לו על גילוי ופתוח תורה זו פרס Lielenfeld היוקרתי של האגודה האמריקאית לפיזיקה. פרופ' הבלין הוא היחיד בישראל שזכה בפרס אמריקאי זה, שמוענק מדי שנתיים, עבור תרומה יוצאת דופן ביותר לפיזיקה.
בשנת 2017 זכה בפרס "מסדר כוכב איטליה" על הישגיו יוצאי הדופן ועל חיזוק קשרי המחקר בין ישראל לאיטליה.
בשנת 2017 היה למדען הישראלי המצוטט ביותר בכתבי עת מדעיים.
בשנת 2018 נבחר לחתן פרס ישראל בתחום חקר הפיזיקה והכימיה על תרומתו לחקר פיזיקה סטטיסטית והשלכותיה במערכות מורכבות בשטחים שונים.
על פי Web of Science פרופ' הבלין ניצב ב-1% העליון של המדענים המצוטטים ביותר בעולם בשנת 2020, בכלל התחומים.
הערות שוליים

↑  רשימת מקבלי תארים ותעודות, מעריב, 29 ביוני 1970
↑  אבי בליזובסקי, ‏חוקרים מהאוניברסיטה העברית, בר אילן והטכניון זכו בפרס רוטשילד לשנת 2014, באתר "הידען", 20 בנובמבר 2013
↑  שירות הידען, ‏שלמה הבלין מבר אילן, אלי קשת ואבנר דה שליט מהאוני' העברית ושלמה שמאי מהטכניון זכו בפרס רוטשילד, באתר "הידען", 17 במרץ 2014
↑  איטליה העניקה את העיטור האזרחי הגבוה לחוקר פרופ' שלמה הבלין, מהמחלקה לפיזיקה באוניברסיטת בר-אילן | אוניברסיטת בר-אילן, באתר www1.biu.ac.il
↑  פרופ' שלמה הבלין הוא חתן פרס ישראל בתחום חקר הפיזיקה והכימיה, בערוץ 7
| --- | --- |
בקרת זהויות :  NLI: 987007262578705171  BnF: cb12950766w (data)  CANTIC: a11165674  GND: 143046241  ISNI: 0000 0001 0927 9747  LCCN: n91075244  MGP: 205600  NKC: xx0018554  NLA: 35979642  NTA: 157201414  ORCID: 0000-0002-9974-5920  SUDOC: 057005001  VIAF: 97892617   WorldCat (עם VIAF): 97892617
אבראהים חאמד

| --- | --- |
אין תמונה חופשית
 לידה:  1965 (בן 60 בערך) סילוואד
 השכלה:  אוניברסיטת ביר זית
 השתייכות:  חמאס חמאס
 
אבראהים חאמד (בערבית: إبراهيم حامد; נולד ב-1965 בסילוואד) הוא טרוריסט פלסטיני פעיל חמאס, שהיה מפקד גדודי עז א-דין אל-קסאם ביהודה ושומרון בימי האינתיפאדה השנייה. במסגרת תפקידו, תכנן וארגן עשרות פיגועים נגד ישראלים, בהם פיגועי התאבדות קשים. הוא נחשב למבוקש על ידי מערכת הביטחון הישראלית כבר משנת 1998.
הוא היה המוח מאחורי 90 אחוזים מפיגועי ההתאבדות במהלך האינתיפדה השנייה. חאמד הפעיל את חוליית סילואן, ופעל להוצאת פיגועים נגד יעדי תשתית אסטרטגיים, כגון מסילות רכבת, בניינים מרכזיים ומאגרי דלק. חאמד נעצר על ידי ישראל ב-2006 ומאז מרצה עשרות מאסרי עולם בכלא בעוון טרור ורצח.
פשעיו

בין הפיגועים עליהם היה אחראי:
פיגוע ההתאבדות הכפול ברחוב בן-יהודה בירושלים ב-1 בדצמבר 2001, במהלכו התפוצצו שני מחבלים מתאבדים והביאו למותם של 11 ישראלים ולפציעתם של כ-180.
פיגוע ההתאבדות בקפה מומנט בירושלים ב-9 במרץ 2002, בו נרצחו 11 ישראלים ונפצעו 65.
פיגוע ההתאבדות במועדון השפילד קלאב בראשון לציון ב-7 במאי 2002, בו נרצחו 15 ישראלים ונפצעו 57.
פיגוע התופת באוניברסיטה העברית בירושלים ב-31 ביולי 2002, בו נרצחו 9 אנשים וכ-100 נפצעו.
פיגוע התופת בחוות הדלק והגז פי גלילות ב-23 במאי 2002, בו לא היו נפגעים.
כדי להקשות על לכידתו ועל סיכול פיגועיו, הקפיד חאמד על מידור ברמה גבוהה, ועמד בקשר רק עם פעילים מעטים למדי. הוא הוציא לפועל פיגוע כל כמה חודשים, ולאחר מכן היה נעלם.